कश्मीर घाटी में तीसरे दिन भी कर्फ्यू से राहत - Cobrapost Hindi
Home राज्य कश्मीर घाटी में तीसरे दिन भी कर्फ्यू से राहत
कश्मीर घाटी में तीसरे दिन भी कर्फ्यू से राहत
कश्मीर घाटी के विभिन्न हिस्सों में मंगलवार को स्थिति के सामान्य होने के संकेत दिखाई देने लगे हैं। हिज्बुल मुजाहिद्दीन के आतंकी बुरहान वानी के आठ जुलाई को एक मुठभेड़ में मारे जाने के बाद उपजे तनाव के कई दिनों के बाद फिलहाल घाटी में स्थिति मोटे तौर पर शांतिपूर्ण है। पुलिस के एक अधिकारी ने बताया कि कश्मीर के किसी भी इलाके में मंगलवार (27 सितंबर) को कर्फ्यू नहीं है लेकिन ऐहतिहात के तौर पर घाटी के कई हिस्सों में लोगों के एक स्थान पर एकत्र होने पर प्रतिबंध लागू हैं। उन्होंने कहा कि घाटी की समग्र स्थिति में काफी सुधार आया है। अधिकारी ने कहा कि सोमवार को कोई अप्रिय घटना नहीं हुई और दिन के समय स्थिति मोटे तौर पर शांतिपूर्ण ही रही। हालांकि अलगाववादियों द्वारा किए गए बंद के कारण लगातार 81वें दिन भी आम जनजीवन बाधित ही रहा।
इसे भी पढ़िए : मुख्यमंत्री योगी आदित्यनाथ का पहला दिन और ये पांच बड़े फैसले... ऐसे करेंगे यूपी का उद्धार!
दुकानें, पेट्रोल पंप और अन्य व्यवसायिक प्रतिष्ठान बंद रहे और सार्वजनिक यातायात सड़कों से नदारद रहा। घाटी में स्कूल, कॉलेज और अन्य शैक्षणिक संस्थान भी बंद रहे। हालांकि श्रीनगर के मध्य में कारों और ऑटोरिक्शा की आवाजाही में वृद्धि दिखाई दी। कुछ इलाकों में बड़ी संख्या में लोग घरों से बाहर नजर आए। कश्मीर में अशांति जारी है और अलगाववादी समूह इसका प्रसार भी कर रहे हैं। उन्होंने कुछ कुछ दिनों के अंतराल के बाद साप्ताहिक विरोध कार्यक्रमों की घोषणा की है। घाटी में जारी अशांति के दौरान हुई झड़पों में अभी तक दो पुलिस कर्मियों समेत कम से कम 82 लोगों की मौत हो चुकी है और हजारों घायल हो चुके हैं।
इसे भी पढ़िए : मौलवियों ने बोला कश्मीरी अलगाववादियों पर हमला, कहा...
Previous articleभारत ने पाकिस्तानी उच्चायुक्त अब्दुल बासित को फिर तलब किया, सौंपे पाकिस्तान के खिलाफ सबूत
Next articleभारत चलने वाला है अब ये चाल, पाकिस्तान होगा कंगाल!